ສຫລ ຟ້ອງ 4 ຄົນ ໃນຂໍ້ຫາ ວາງແຜນ ສັງຫານ ຊາວອາເມຣິກັນ
ອົງການ FBI ກ່າວວ່າ ບຸກຄົນທັງ 4 ໄດ້ວາງແຜນທີ່ຈະ “ກໍ່ຄວາມຮຸນແຮງ ເພື່ອເຮັດສົງຄາມສັກສິດ” ຕໍ່ຕ້ານສະຫະລັດ.
ເຈົ້າໜ້າທີ່ສະຫະລັດໄດ້ຟ້ອງຮ້ອງຊາຍ 4 ຄົນໃນຂໍ້ຫາວາງແຜນ ຄາດຕະກໍາຊາວອາເມຣິກັນ ທີ່ຢູ່ໃນຕ່າງປະເທດ ໂດຍເຂົ້າຮ່ວມ ສົມທົບກັບສະມາຊິກຂອງກຸ່ມກໍ່ການຮ້າຍ al-Qaida ແລະພວກ ກະບົດ Taliban ອົງການສັນທິບານກາງ FBI ໄດ້ກ່າວໃນວັນຈັນວານນີ້ວ່າ ກຸ່ມດັ່ງ ກ່າວມານີ້ແມ່ນໄດ້ວາງ ແຜນທີ່ຈະ “ກໍ່ຄວາມຮຸນແຮງ ເພື່ອເຮັດສົງ ຄາມສັກສິດ” ໂດຍການວາງລະເບີດໃສ່ຄ້າຍ ທະຫານແລະ ສະຖານທີ່ລາດຊະການອື່ນໆຂອງສະຫະລັດ ອົງການ FBI ກ່າວວ່າ ໃນປີ 2010, ທ້າວ Sohiel Omar Kabir ຜູ້ທີ່ໄດ້ປ່ຽນສັນຊາດຈາກອັຟການີສຖານມາເປັນອາເມຣິກັນນັ້ນ ໄດ້ເເນະນໍາຊາຍ 2 ຄົນ ໃຫ້ນັກສອນສາສະໜາອີສລາມຫົວຮຸນ ແຮງ Anwar al-Awlaki ຜູ້ທີ່ຖືກສັງຫານໃນປີກາຍນີ້ ໂດຍເຮືອບິນບໍ່ມີຄົນຂັບຂອງສະຫະ ລັດໃນເຢເມນນັ້ນ ໃນເວລາຕໍ່ມາພວກເຂົາໄດ້ຮັບເອົາຊາຍຄົນທີ 4 ແລະທ້າວ Kabir ໄດ້ບິນໄປອັຟການີສຖານ ບ່ອນທີ່ລາວໄດ້ວາງແຜນພົບພໍ້ກັບພວກກໍ່ການຮ້າຍເຫຼົ່ານີ້ ທ້າວ Kabir ໄດ້ຖືກຈັບກຸມໃນອັຟການີສຖານ; ສ່ວນຊາຍອີກ 3 ຄົນ ຄືຄົນນຶ່ງເປັນສັນຊາດ ອາເມຣິກັນ, ອີກຄົນນຶ່ງເກີດໃນເມັກຊິກໂກແລະຟິລິບປີນທີ່ມາອາໄສຢູ່ໃນສະຫະລັດ ຊຶ່ງປະຈຸບັນນີ້ໄດ້ຢູ່ໃນການຄວບຄຸມຂອງລັດຖະບານກາງສະຫະລັດ ຢູ່ລັດ California ທາງພາກຕາເວັນຕົກຂອງສະຫະລັດ ຈຳເລີຍແຕ່ລະຄົນ ປະເຊີນກັບໂທດຈໍາຄຸກຂອງລັດຖະບານກາງເປັນເວລາ 15 ປີ ຖ້າຫາກ ວ່າ ຖືກພົບເຫັນວ່າມີຄວາມຜິດ